EA งบฯสวย! ไตรมาส 1/59 ซดกำไรกว่า 710 ลบ.
EA งบฯสวย! ไตรมาส 1/59 ซดกำไร 710.89 ลบ.หรือเพิ่มขึ้น 23% จากปีก่อน 579.90 ลบ.หลังมีรายได้รวมเพิ่มขึ้น ทั้งจากส่วนงานผลิต-จำหน่ายน้ำมันไบโอดีเซล ส่วนงานผลิต-จำหน่ายกระแสไฟฟ้า และมีรายการกำไรจากอัตราแลกเปลี่ยนที่ยังไม่เกิดขึ้นจริง
17 พ.ค. 2559

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 710.89 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 23% เทียบกับช่วงเดียวกันของปีก่อนที่มีกำไรสุทธิ 579.90 ล้านบาท หรือมีกำไรสุทธิ 0.16 บาทต่อหุ้น
โดยผลการดำเนินงานที่กำไรเพิ่มขึ้น เนื่องจากบริษัทและบริษัทย่อยมีรายได้รวมเพิ่มขึ้นจากส่วนงานผลิตและจำหน่ายน้ำมันไบโอดีเซล ส่วนงานผลิตและจำหน่ายกระแสไฟฟ้า และมีรายการกำไรจากอัตราแลกเปลี่ยนที่ยังไม่เกิดขึ้นจริง